钦定古今图书集成/方舆汇编/职方典/第1528卷 > 思南府城池考 通志
## 钦定古今图书集成/方舆汇编/职方典/第1528卷 > 思南府城池考 通志

本府。〈安化县附郭。〉

思南府城池　：明弘治辛酉年，知府罗璞始筑土城。正德间，蜀寇至，城亦就坏，知府甯阅继修之。嘉靖二十八年，镇苗寇印江，知府李梦祥重“建。周围七百七十丈馀，高丈五尺，宽八尺馀。为门五：东曰清州” ，西曰清溪，南曰清江，北曰清泉，东北曰遵化。城楼五座，水门城楼一座。万历三十六年，知府宛嘉祥易以砖石，知府赵恒重修，明季圮坏。

皇清顺治十八年，知府叶蕃重修。康熙十二年，更葺。

外县

婺川县城池　，明嘉靖二年，知县熊价筑土城。二十四年，知县刘敏之重筑，内外封砖。万历甲午年，知县张仕教以“播州兵变，增修坚高，周围五百四十丈，为门四，城楼四座。” 明季兵燹水冲，城楼灰烬，墙垣颓圮。

皇清康熙十一年重修。

印江县城池　明嘉靖二十八年，镇筸红苗猖獗，攻劫县治。知县徐文伯筑土城，周围五百一十二丈有奇，为门四，城楼四座。崇祯庚辰年，改建石城。戊子年，为伪南宁侯张先璧蟠踞，数月，尽行拆毁，砖石俱无存。

皇清康熙十一年，知县蒋元捷重修。